b"\n_START_ARTICLE_\nPere Llu\xc3\xads I de Parma\n_START_SECTION_\nOr\xc3\xadgens familiars\n_START_PARAGRAPH_\nVa n\xc3\xa9ixer el 19 de novembre de 1503 a la ciutat de Roma, capital dels Estats Pontificis, sent fill il\xc2\xb7leg\xc3\xadtim del cardenal Alexandre Farnese, que l'any 1534 va esdevenir Papa de Roma amb el nom de Pau III.\n_START_SECTION_\nAscens al ducat\n_START_PARAGRAPH_\nL'any 1527 va particiapar en el Saqueig de Roma. Quan el seu pare va ser nomenat Papa de Roma l'any 1534 fou nomenat Capit\xc3\xa0 General de l'Esgl\xc3\xa9sia, concedint-li el 1545 el t\xc3\xadtol de duc de Parma, possessions que havien format part anteriorment dels Estats Pontificis. Posteriorment aconsegu\xc3\xad els territoris dels ducats de Camerino i Nepi, havent pagat segons les cr\xc3\xb2niques de l'\xc3\xa8poca 9.000 ducats._NEWLINE_El seu govern fou molt dur i l'increment dels impostos li van fer guanyar l'enemistat de les principals ciutats del ducat, que solien dependre de l'autoritat papal. En la seva lluita contra les ciutats s'enemist\xc3\xa0 amb l'emperador Carles V del Sacre Imperi Romanogerm\xc3\xa0nic, que aspirava a unir Parma i Piacenza al Ducat de Mil\xc3\xa0._NEWLINE_El 1547 es va realitzar una conjura contra ell formada pels comtes Francesco Anguissola i Agostino Landi, juntament amb els marquesos Giovan Luigi Gonfalonieri, Girolamo i Alessandro Pallavicini. En el transcurs d'una lluita amb el primer fou ferit de mort el 10 de setembre del mateix any, sent posteriorment exhibit el seu cos en una finestra del palau ducal de Piacenza."